Μπεζεστένι Θεσσαλονίκης

Το Μπεζεστένι της Θεσσαλονίκης, είναι ένα οθωμανικό μνημείο το οποίο κτίστηκε επί Σουλτάνου Μεχμέτ Β' (1455-1459).  Βρίσκεται στη Θεσσαλονίκη στη συμβολή των οδών Βενιζέλου και Σολωμού, απέναντι από το Αλκαζάρ και το παλιό δημαρχείο της πόλης. Η λέξη ετυμολογείται από την τουρκική λέξη bezesten που σημαίνει αρχαιοπωλείο και  προέρχεται από την αραβική  λέξη bez που σημαίνει ύφασμα.

Η τεχνοτροπία και η θεσμοποίηση του

μικρογραφία|250px|αριστερά|Το Μπεζεστένι της Θεσσαλονίκης σε ταχυδρομική κάρτα του 1925-30.
Η τεχνοτροπία κατασκευής του Μπεζεστενίου είναι αντιπροσωπευτική της αρχιτεκτονικής των Οθωμανών τον 15ο αιώνα, ενώ συναντάται και σε άλλα παρόμοια κτίσματα όπως στις Σέρρες αλλά και στον βαλκανικό χώρο.
Το Μπεζεστένι ήταν σημαντικός θεσμός των οθωμανικών πόλεωνKreiser, Klaus: „Bedesten-Bauten im Osmanischen Reich. Ein vorläufiger Überblick auf Grund der Schriftquellen.“, in: Istanbuler Mitteilungen (Deutsches Archäologisches Institut, Abteilung Istanbul) 2, pp.367-400 (Tübingen 1979), reprint  in Istanbul und das Osmanische Reich. Derwischwesen, Baugeschichte, Inschriftenkunde. Istanbul: Isis 1995. 286 S. (Analecta Isisiana. 14) pp.61-96.. Εντός αυτών πωλούνταν πολύτιμα αντικείμενα, φυλάσσονταν έγγραφα και περιουσιακά στοιχεία, γινόταν έλεγχος της ποιότητας των εμπορευμάτων και καθορίζονταν οι ισοτιμίες των νομισμάτων .

Περιγραφή
Αποτελείται από έναν ορθογώνιο χώρο με μια είσοδο σε κάθε μια από τις τέσσερις πλευρές του. Εσωτερικά διακρίνεται σε έξι τετράπλευρους χώρους με επτά διπλά τόξα που στηρίζονται σε δύο κεντρικούς πεσσούς. Το κτίσμα έχει έξι μολυβδοσκέπαστους θόλους. Πριν την πυρκαγιά του 1917, που κατέστρεψε το μεγαλύτερο μέρος της πόλης, το Μπεζεστένι Θεσσαλονίκης αριθμούσε 113 καταστήματα. Μετά την πυρκαγιά περιμετρικά του κεντρικού χώρου προστέθηκαν εξωτερικά καταστήματα. Φυλλάδιο του Υπουργείου Πολιτισμού για τα Μνημεία της Οθωμανικής Περιόδου στη Θεσσαλονίκη. 

Τις δεκαετίες του 1980 και του 1990 έγιναν εργασίες στερέωσης του κτιρίου, καθώς είχε υποστεί καθίζηση και απόκλιση από την κατακόρυφο. Σήμερα, στο Μπεζεστένι της Θεσσαλονίκης στεγάζονται διάφορα καταστήματα. 

Δείτε επίσης
Μπεζεστένι
Μπεζεστένι Γιαμπόλ

 Παραπομπές 

 Πηγές 




 Εξωτερικοί σύνδεσμοι 

Κατηγορία:Κτίρια και κατασκευές στη Θεσσαλονίκη
Θεσσαλονικης
Κατηγορία:Οθωμανική αρχιτεκτονική στη Θεσσαλονίκη